– कासगंज में एंट्री करते ही 100 मीटर दूर शिवालय गली है। चंदन का घर यहां से चंद कदम की दूरी पर है। घर के आसपास पुलिस वाले बैठे हैं। बाहर चंदन के बड़े भाई विवेक साथियों के साथ बैठे मिले। घर के बाहरी कमरे में तिरंगे के साथ चंदन की फोटो रखी है। आगे दिया जल रहा है। बगल में कंबल ओढ़े लेटे चंदन के पिता सुशील कहते हैं कि क्रिया की प्रतिक्रिया तो होती ही है। मेरा बेटे ने पहली बार तिरंगा यात्रा नहीं निकाली, वह बचपन से ही प्रभात फेरियों में जाता था।